Diari Oficial de la Generalitat Valenciana


Sumari del DOGV 3383, del 30-11-1998 (1998/10659)

ORDRE de 5 de novembre de 1998, de la Conselleria d'Agricultura, Pesca i Alimentació, per la qual se suspén la convocatòria d'ajudes regulades per mitjà de l'Ordre de 3 de març de 1997, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris i alimentaris.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3383

Data del DOGV
:   30-11-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/10647


Data del document
:   05-11-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 5 de novembre de 1998, de la Conselleria d'Agricultura, Pesca i Alimentació, per la qual se suspén la convocatòria d'ajudes regulades per mitjà de l'Ordre de 3 de març de 1997, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris i alimentaris. [1998/10252]
  
Per a poder atendre les sol·licituds d'ajudes a les inversions de la indústria agroalimentària regulades per l'Ordre de 3 de març de 1997, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris i alimentaris, pendents de resolució d'aprovació, són necessaris uns recursos econòmics superiors a la previsió de l'import de la línia pressupostària 185 per a l'exercici 1999.
  
La mencionada Ordre de 3 de març de 1997, en l'article 8.1, estableix una obertura automàtica tots els anys del termini de presentació de noves sol·licituds, raó per la qual la reserva de les disponibilitats pressupostàries de 1999 per a les sol·licituds pendents de resoldre exigeix que es dispose expressament la suspensió de l'admissió de noves sol·licituds.
  
En conseqüència i de conformitat amb l'article 47.11 del text refós de la Llei d'Hisenda Pública de la Generalitat Valenciana, en l'exercici de les facultats que tinc atribuïdes,
  
ORDENE
  
Article únic
  
Se suspén el règim d'admissió de noves sol·licituds d'ajudes a les inversions de la indústria agroalimentària regulada per mitjà de l'Ordre de 3 de març de 1997, de la Conselleria d'Agricultura, Pesca i Alimentació, fins que expressament se n'anuncie la nova convocatòria.
  
Aquesta suspensió no afecta les sol·licituds que es troben en tramitació, que es resoldran el 1999 d'acord amb les disponibilitats pressupostàries del pròxim exercici.
  
Disposicions finals
  
Primera
  
Es faculta el director general d'Indústria, Cooperativisme, Pesca i Relacions Agràries perquè dicte les normes necessàries per al compliment i el desplegament d'aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 5 de novembre de 1998
  
La consellera d'Agricultura, Pesca i Alimentació